— Наш першадрукар трапіў туды па запрашэнні герцага Альбрэхта Гагенцолерна, з лістоў якога зразумела, што Скарына мусіць праявіць свае лекарскія здольнасці. Даследчыкі звязваюць запрашэнне з эпідэміяй, што спустошыла ў той час многія еўрапейскія краіны і дайшла да Прусіі. Існуе і меркаванне, што ў Кёнігсберг Скарына прыехаў менавіта для таго, каб падтрымаць сваю выдавецкую дзейнасць. Яго талент у Прусіі быў высока ацэнены, Скарына прыняты ў набліжанае да герцага кола людзей. Калі ён з’язджаў, то патаемна вывез з сабой каралеўскага друкара і лекара. Яго ўчынак выклікаў жорсткую рэакцыю герцага і потым уводзіў у ступар усіх даследчыкаў. Упэўнены, што тое было здзейснена зусім не выпадкова.